والجثث، ووقع الاختيار على عم جبر.. عامل المشرحة الغلبان، قتلتوه وبينتوا إن موته كان انتحار، وحطيتوا جنبه ورقة فيها اعتراف منه، بإن ارواح الجثث اللي سرق اعضاءها بتطارده، وعشان كده انتحر.. انتحر لإنه رئيس العصابة الأساسي.. وبس ياسيدي، اتقفلت القضية وانت قبضت ملايين وبقيت محامي معروف، والدكتور خد حكم مخفف وخرج واشتغل، وفضل شغال لحد ما ربك عزوجل أراد إنه يتصاب بمرض نادر، ومرضه ده خلاه خسر كل حاجة وقفل مستشفياته واحدة ورا التانية، وفي الأخر مات.. إنما في الوقت اللي هو كان بيتعب فيه، كان في عيل صغير بيكبر، كريم جبر الغنام.. انا.. انا كريم ابن جبر عامل المشرحة، بعد ما قتلتوا ابويا مابقتش عارف اروح فين، ماكنتش اعرف حد من قرايبنا لإن اقربهم لينا كان بعيد اووي.. وامي ميتة، فانا وقتها ماكانليش حد غير عم عبد المقصود.